
REPUBLIKA HRVATSKA
OPĆINSKI SUD U BJELOVARU
Bjelovar, Trg E. Kvaternika 8

                                                                                  Poslovni broj:  Pp-2294/2025-29


R E P U B L I K A    H R V A T S K A

R J E Š E N J E

Općinski sud u Bjelovaru, po sucu Ratku Labanu, uz sudjelovanje zapisničara Andree Hudoletnjak, u prekršajnom postupku protiv okrivljenog DARIA DRAGOSAVLJEVIĆA, radi prekršaja iz članka 22. stavka 1. Zakona o zaštiti od nasilja u obitelji, kojeg brani Zajednički odvjetnički ured Bojan Doneski, Perica Medaković, Nera Panjkret, Antonio Mihoci i Kristina Burcar Štargl, iz Garešnice, a povodom Optužnog prijedloga Policijske postaje Bjelovar Klasa: 211-07/25-5/21587 Urbroj: 511-02-05-25-1. od 14.8.2025., na temelju članka 130. stavka 1. u vezi stavka 2. točke 3. Prekršajnog zakona (NN 107/07), po službenoj dužnosti, dana 19. lipnja 2026., 


 r  i  j  e  š  i  o     j  e 

 I 	OKRIVLJENIKU DARIU DRAGOSAVLJEVIĆ, OIB:07415145152, sinu  Tatjane, rođenom 9.3.1985., s prebivalištem u Bjelovaru, Augustina Kažotića 1., državljaninu Republike Hrvatske, prekršajno osuđivanom, PRODULJUJE SE MJERA OPREZA zabrane približavanja i uspostavljanja te održavanja veze sa punicom ZDENKOM ŠUFLAJ, OIB:95394266033, rođenom 28.6.1961. i tastom FRANJOM ŠUFLAJ, OIB: 04780540179, rođenim 16.4.1960., oboje sa prebivalištem u Bjelovaru, Antuna Šoljana 2., računajući od dana njenog isteka prema naredbi Policijske postaje Bjelovar koja je izdana dana 14. kolovoza 2025. te ovosudnim rješenjima od 18. kolovoza 2025., 14. studenog 2025. i 23. ožujka 2026. 
Navedena mjera opreza odnosi se na sva javna mjesta na kojima će žrtve nasilja boraviti, kao i na adresi prebivališta u Bjelovaru, Antuna Šoljana 2., ili uspostavljanja i održavanja veze putem bilo kakvih sredstava komunikacije.   
Okrivljeniku se nalaže da se žrtvama nasilja ne smije približiti na udaljenost manju od 100 metara.
	Mjera opreza može trajati dok postoji potreba za to, a najdulje do pravomoćnosti odluke o prekršaju, pri čemu se vrijeme trajanja mjere opreza uračunava u vrijeme trajanja izrečene zaštitne mjere. 
Na temelju članka 130. stavka 5. Prekršajnog zakona sud će svaka dva mjeseca, računajući od dana pravomoćnosti ovog rješenja, po službenoj dužnosti ispitati postoji li još potreba za mjerom opreza. 
Izvršenje ove mjere opreza povjerava se Policijskoj postaji Bjelovar koja je naredbom o određivanju mjere opreza zabranila približavanje, uspostavljanje i održavanje veze sa Zdenkom Šuflaj i Franjom Šuflaj. 

Obrazloženje 

1. 	Policijska postaja Bjelovar podnijela je protiv okrivljenika Optužni prijedlog Klasa: 211-07/25-5/21587 Urbroj: 511-02-05-25-1. od 14.8.2025., radi prekršaja iz članka 22. stavka 1. Zakona o zaštiti od nasilja u obitelji. 
2. 	Ovosudnim rješenjima od 18. kolovoza 2025., 14. studenog 2025. i 23. ožujka 2026. produljena je mjera opreza mjere opreza i to zabrane približavanja i uspostavljanja te održavanja veze sa punicom Zdenkom Šuflaj te tastom Franjom Šuflaj, time da po službenoj dužnosti sud mora svaka dva mjeseca, računajući od pravomoćnosti takvog rješenja, ispitati da li postoji još uvijek potreba za trajanjem produljene mjere opreza. 
3. 	Neposredno prije isteka navedenog roka sud smatra da je potrebno i svrsishodno i dalje produljiti mjeru opreza ove vrste u odnosu na okrivljenika, posebno zbog vrste i težine prekršaja zbog kojeg se vodi  prekršajni postupak, obzirom da se prekršaj koji je okrivljeniku stavljen na teret odnosi na nasilničko ponašanje u odnosu na punicu i tasta, gdje je jedan od oštećenih osoba starije životne dobi, što predstavlja težu kvalifikaciju prekršaja,  dok proizlazi da je tom prilikom ispoljavao ekonomsko te psihičko nasilje, što je kod oštećenih očito izazvalo strah, povredu dostojanstva te osjećaj uznemirenosti. Osim toga, prema dopisima Policijske postaje Bjelovar od 22. prosinca 2025. te 16. ožujka 2026. proizlazi kako je okrivljenik u dva navrata i to na dane 21. prosinca 2025. te 16. ožujka 2026. kršio izrečenu mjeru opreza zabrane približavanja žrtvama nasilja, jer je u prvom navratu dolazio na njihovu kućnu adresu u ulici A. Šoljana kućni broj 2. u Bjelovaru dolazeći na balkon obiteljske kuće gdje se zadržao nekoliko minuta i udaljio, dok je u drugom navratu došao na radno mjesto supruge Jasmine Šuflaj Dragosavljević te s njom komunicirao, time da i u odnosu na nju postoji na snazi mjera opreza zabrane približavanja, komuniciranja i uspostavljanja veze koja mu je određena odlukom suda u ovosudnom predmetu broj: Pp-1145/2025. To jasno znači kako okrivljenik apsolutno ne prihvaća društvene norme ponašanja i ne poštuje odluke suda već na krajnje drzak i osoran način namjerno izaziva negativne emocije odnosno nelagode kod članova obitelji. Kod toga dodatno treba spomenuti kako je protiv okrivljenika ujedno pokrenut i kazneni postupak zbog izricanja ozbiljne prijetnje ugrožavanjem života u odnosu na tasta Franju Šuflaja. S druge strane, okrivljenik je neupitno sklon rabijatnom i agresivnom ponašanju obzirom da je već sankcioniran za nasilje u obitelji fizičke naravi, što ukazuje na činjenicu kao nije tolerantan i korektan u komunikaciji sa bliskim osobama. U tom smislu svakako postoji objektivna opasnost da bi mogao nadalje nastaviti sa asocijalnim ponašanjem, tako da je radi zaštite samih žrtvi nužno potrebno da se okrivljeniku onemogući prilaženje ili bilo kakva komunikacija sa navedenim žrtvama.  
4. 	Obzirom na to, daljnjim produljenjem mjere opreza zabrane približavanja i uspostavljanja te održavanja veze okrivljenika sa punicom Zdenkom Šuflaj te tastom Franjom, okrivljenika se onemogućuje da na bilo koji način nastavi sa protupravnom radnjom, što može imati samo pozitivan odnosno odgojni učinak na njegovo buduće ophođenje prema članovima obitelji i široj socijalnoj sredini. 
5. 	Određenu mjeru opreza koja traje tijekom prekršajnog postupka, sud će svaka dva mjeseca ispitati po službenoj dužnosti, te utvrditi da li još postoji potreba za istom te ju rješenjem produljiti ili ukinuti, ako više nije potrebna.  
6. 	Zbog naprijed navedenih razloga, odlučeno je kao u izreci ovog rješenja. 

U Bjelovaru, 19. lipnja 2026.

 Zapisničar:                                                                                          SUDAC
 Andrea Hudoletnjak v.r.                                                                 Ratko Laban v.r. 

 

	UPUTA O PRAVNOM LIJEKU:

	Protiv ovog rješenja okrivljenik te žrtve imaju pravo žalbe Visokom Prekršajnom sudu u Zagrebu, u roku od 3 dana od trenutka primitka ovog rješenja. Žalba se podnosi putem ovog Suda u dva istovjetna primjerka i ista ne odgađa izvršenje rješenja.


Dostaviti:
1.) Okrivljeniku,
2.) Podnositelju optužnog prijedloga
3.) Branitelju 
4.) Žrtvama Zdenki Šuflaj i Franji Šuflaj

Za točnost otpravka – ovlašteni službenik
ANDREA HUDOLETNJAK  

